|  |  |  |
| --- | --- | --- |
|  | Bosna i Hercegovina  Federacija Bosne i Hercegovine  Hercegovačko – neretvanski kanton  Općina Konjic  NAČELNIK | ISO EN 9001 OPCINA KONJIC C |

Broj: 08-24-1-1794/22

Konjic, ­­06.05.2022.godine.

Na osnovu članova 8. i 15. Zakona o principima lokalne samouprave u FBiH („Službene novine Federacije BiH“, br. 49/06, 51/09), člana 38. Statuta Općine Konjic („Službene novine Općine Konjic“ broj 04/11, 6/11 i 3/20), članova 5.,10., 20., 27. i 37. Zakona o razvojnom planiranju i upravljanju razvojem u Federaciji Bosne i Hercegovine („Službene novine Federacije BiH“, broj 32/17), Uredbe o izradi strateških dokumenata („Službene novine Federacije BiH“, broj 74/19), i Odluke o pokretanju procesa usklađivanja i prilagođavanja integralne Strategije razvoja Općine Konjic broj: 08-24-1-1646/2022 od 18.04.2022 godine, Općinski načelnik objavljuje:

**JAVNI POZIV**

**za dostavljanje prijava radi angažovanja eksperta - fizičkog lica**

**za pružanje konsultantskih usluga**

**Predmet Javnog poziva**

Općina Konjic poziva zainteresovana fizička lica (konsultanta) za dostavljanje prijava za angažman na izradi Strategije razvoja Općine Konjic 2022 – 2027. (usklađena i revidirana) kako slijedi:

1. Konsultant za strateško planiranje - (1 izvršilac)

Detaljan opis poslova je dostupan u dokumentima u prilogu, na web stranici Općine Konjic (http://www.konjic.ba)

Pored općih uslova (da je državljanin BiH, da je punoljetan, da ima opću zdravstvenu sposobnost za obavljanje poslova, da u posljednje dvije godine od dana objavljivanja poziva nije otpušten iz organa državne službe kao rezultat disciplinske kazne na bilo kojem nivou vlasti u Federaciji BiH, odnosno Bosni i Hercegovini, da nije obuhvaćen odredbom člana IX 1. Ustava Bosne i Hercegovine), potrebno je da kandidat ispunjava i posebne uslove koji su navedeni u opisu poslova za konsultanta, a koji se nalazi kao poseban dokument Javnog poziva.

**Potrebna dokumentacija i način prijave**

Uz prijavu kandidati su dužni dostaviti sljedeću dokumentaciju:

* Potvrda o mjestu prebivališta (CIPS)-orginal;
* Fakultetska diploma-ovjerena kopija;
* Potvrdu/certifikat o uspješno završenom programu obuke trenera (ToT) za pripremu strateških dokumenata u FBiH i primjenu Uredbe o trogodišnjem i godišnjem planiranju rada, monitoring i izvještavanju u FBiH;
* Biografije sa podacima koji uključuju relevantno iskustvo;
* Popisa referentnih strateških dokumenata u čijoj izradi je kandidat sudjelovao sa relevantnom dokumentacijom;
* Popisa referentnih obuka/događaja koje je kandidat vodio sa relevantnom dokumentacijom;
* Popisa projekata u čijoj pripremi i provedbi je kandidat sudjelovao;
* Finansijsku ponudu sa bruto naknadom po danu pružanja stručnih usluga kao i ukupni iznos naknade za cijeli angažman (u BAM).

Prijave sa pratećom dokumentacijom zainteresovani kandidati su dužni dostaviti putem pošte ili neposredno na adresu:

**Općina Konjic**

**Maršala Tita 62.**

**88400 Konjic**

**(sa naznakom Prijava na javni poziv za dostavljanje prijava radi angažovanja eksperta - fizičkog lica za pružanje konsultantskih usluga- NE OTVARATI).**

**Nepotpune, neuredne i neblagovremene prijave neće se uzeti u razmatranje.**

Javni poziv ostaje otvoren 8 (osam) dana od dana objavljivanja na web stranici Općine Konjic.

Izbor kandidata vršit će Komisija za izbor formirana od strane Načelnika Općine Konjic a na prijedlog nadležne službe. O rezultatima izbora kandidati će biti blagovremeno obaviješteni pisanim putem.

Dokumentacija dostavljena uz prijavu se ne vraća podnosiocu dok Općina Konjic zadržava pravo da od izabranog kandidata zatraži dodatnu dokumentaciju, kao i da izvrši provjeru dostavljene dokumentacije.

Dodatne informacije vezane za Javni poziv mogu se dobiti svakim radnim danom putem telefona 036/712-253 i putem e-mail-a: adisa.kevric@konjic.ba

Po ovlaštenju Općinskog načelnika

Pomoćnik Općinskog načelnika

Džemaludin Kahrović, dipl. ecc

\_\_\_\_\_\_\_\_\_\_\_\_\_\_\_\_\_

Po ovlaštenju Općinskog načelnika

Pomoćnik Općinskog načelnika

Džemaludin Kahrović, dipl. ecc

\_\_\_\_\_\_\_\_\_\_\_\_\_\_\_\_\_

DOSTAVITI **NAČELNIK OPĆINE**

1. Načelnik \_\_\_\_\_\_\_\_\_\_\_\_\_\_\_\_\_\_\_\_

2. Oglasna tabla Općine Konjic **Osman Ćatić**

3. web stranica Općine Konjic

4. Službi za privredu, finansije i društvene djelatnosti

5. a/a

|  |  |  |
| --- | --- | --- |
| Maršala Tita br.62  88400 Konjic  Bosna i Hercegovina | Telefon: +387 (0)36 712 200  Fax: +387 (0)36 729 813  E-mail: kabinetnacelnika@konjic.ba  Web: http://www.konjic.ba | PB: 07140955  ID: 4227204140005 |